****

**Črneče 146, 2370 Dravograd**

**OBVESTILO ZAPOSLENIM PO 13. ČLENU SPLOŠNE UREDBE O VARSTVU PODATKOV (GDPR) GLEDE OBDELAVE OSEBNIH PODATKOV**

na podlagi **Evidence zaposlenih delavcev** in drugih evidenc, ki se nanašajo na zaposlene v Koroškem domu starostnikov

**1. Upravljavec zbirke osebnih podatkov**: Koroški dom starostnikov, Črneče 146, 2370 Dravograd, T: 02 872 33 50, E: [kdsd@siol.net](mailto:kdsd@siol.net), W: http://www.kds-dravograd.si

**2. Kontakti pooblaščene osebe za varstvo osebnih podatkov (ang. DPO)**: Omnimodo, d.o.o., T: 01 23 223 47, E: dpo@omnimodo.si

**3. Namen, pravna podlaga in vrste osebnih podatkov, ki se obdelujejo:**

|  |  |  |
| --- | --- | --- |
| **NAMEN** | **PRAVNA PODLAGA** | **OBDELOVANI OSEBNI PODATKI POSAMEZNIKA** |
| Prijava in odjava delavca v obvezna zdravstvena zavarovanja, obračun in izplačilo prevoza na in z dela, obračun in izplačilo regresa za letni dopust, izračun letnega dopusta, obračun in izplačilo nadomestila plače, obračun in izplačilo plače in drugih pravic iz delovnega razmerja | Izvajanje pogodbe na podlagi zakona (ZEPDSV, ZDR-1) – točka b) 1. odstavka 6. člena Splošne uredbe GDPR | a)     podatki o delavcu:   * ime in priimek * EMŠO * kraj rojstva * država rojstva, če je kraj rojstva v tujini * enotna matična številka občana * davčna številka * državljanstvo * naslov stalnega prebivališča * naslov morebitnega začasnega prebivališča * izobrazba * transakcijski račun in banka * status * delovna doba * zdravstveni podatki, kadar so le ti potrebni * socialni podatki, kadar so le ti potrebni * ali je delavec invalid * kategorija invalidnosti * ali je delavec delno upokojen * druga dokumentacija v zvezi s pravicami in obveznostmi iz delovnega razmerja   b)     podatki o delovnem dovoljenju delavca (tujci):   * vrsta delovnega dovoljenja * datum izdaje delovnega dovoljenja * datum izteka delovnega dovoljenja * številka delovnega dovoljenja * organ, ki je izdal delovno dovoljenje |
| Usposabljanje zaposlenih - izvajanje socialno varstvene dejavnosti | Privolitev - točka a) 1. odstavka 6. člena Splošne uredbe GDPR | * ime in priimek |
| Ugotavljanje davčne olajšave | Privolitev - točka a) 1. odstavka 6. člena Splošne uredbe GDPR | * ime in priimek vzdrževanih družinskih članov * davčna številka vzdrževanih družinskih članov * sorodstveno razmerje * datum rojstva mladoletnih otrok |
| Izračun letnega dopusta | Privolitev - točka a) 1. odstavka 6. člena Splošne uredbe GDPR | * ime in priimek otrok * datum rojstva otrok |
| Seznanitev uporabnikov z identiteto zaposlenega | Izvajanje pogodbe o zaposlitvi – točka b) 1. odstavka 6. člena Splošne uredbe GDPR | * ime in priimek |
| Seznanitev uporabnikov z identiteto zaposlenega | Privolitev - točka a) 1. odstavka 6. člena Splošne uredbe GDPR | * objava fotografije zaposlenega v prostorih doma |
| Zagotovitev varnosti oseb in premoženja | Zakon (ZVOP-1) - točka c) 1. odstavka 6. člena Splošne uredbe GDPR | * videoposnetki oseb |
| Promocija doma | Privolitev - točka a) 1. odstavka 6. člena Splošne uredbe GDPR | * zasebni elektronski naslov * zasebna telefonska številka * fotografija * videoposnetek |

**4. Uporabniki ali kategorije uporabnikov osebnih podatkov:**pravna služba, računovodska služba, služba varstva pri delu, svetovalec za kadre, izvajalec zdravniških pregledov, izvajalec usposabljanj zaposlenih, izvajalec supervizije, razvijalci in vzdrževalci programske opreme, prejemniki promocijskih materialov, obiskovalci spletne strani doma in družbenih omrežij doma, poslovno svetovanje in javni organi pri opravljanju svojih nalog, za katere so pristojni za obdelavo osebnih podatkov.

**5. Informacije o prenosih osebnih podatkov v tretjo državo ali mednarodno organizacijo:** Osebnih podatkov ne prenašamo v tretje države.

**6. Obdobje hrambe osebnih podatkov ali, kadar to ni mogoče, merila, ki se uporabijo za določitev tega obdobja:** Obdobje hrambe osebnih podatkov v Koroškem domu starostnikov je določeno v skladu z Zakonom o evidencah na področju dela in socialne varnosti (UL RS, št. 40/06), Zakonom o varstvu dokumentarnega in arhivskega gradiva ter arhivih (UL RS, št. [30/06](http://www.uradni-list.si/1/objava.jsp?sop=2006-01-1229) in naslednji – ZVDAGA) in Zakonom o varstvu osebnih podatkov (UL RS, št. 94/07 -UPB in naslednji – ZVOP-1).

V primerih, kjer je pravna podlaga za obdelavo osebnih podatkov posameznikova privolitev / soglasje (točka a) 6. člena Splošne uredbe GDPR), je obdobje hrambe do preklica privolitve oziroma soglasja.

V primerih, kjer je pravna podlaga za obdelavo osebnih podatkov pogodba o zaposlitvi na podlagi Zakona o evidencah na področju dela in socialne varnosti (UL RS, št. 40/06) (točka b) 6. člena Splošne uredbe GDPR), se osebni podatki hranijo trajno. Po prenehanju pogodbe o zaposlitvi se podatki arhivirajo.

Osebni podatki, ki se obdelujejo z namenom seznanitve uporabnikov z identiteto zaposlenega se prenehajo obdelovati z dnem prenehanja pogodbe o zaposlitvi.

Videoposnetki oseb za namen zagotovitve varnosti oseb in premoženja se hranijo največ do enega leta.

**7. Informacije o obstoju pravic posameznika:**

V zvezi z vašimi osebnimi podatki imate na voljo naslednje pravice:

-       kjer je pravna podlaga pogodba: pravico do dostopa, popravka, omejitve obdelave in prenosljivosti,

-       kjer je pravna podlaga zakon: pravico do dostopa, popravka in omejitve obdelave,

-       kjer je pravna podlaga privolitev / soglasje: pravico do dostopa, popravka, omejitve obdelave, izbrisa, pravico do ugovora in pravico do prenosljivosti.

Pravice lahko uveljavljate pri Pooblaščeni osebi za varstvo osebnih podatkov v Koroškem domu starostnikov, ki je **Omnimodo, d.o.o., E:**[**dpo@omnimodo.si**](mailto:dpo@omnimodo.si)**, T: 01 232 23 47, N: Barjanska cesta 68, 1000 Ljubljana**.

**8. Informacija o pravici do preklica privolitve / soglasja, kadar obdelava temelji na privolitvi:** Privolitev / soglasje lahko kadar koli prekličete, ne da bi to vplivalo na zakonitost obdelave podatkov, ki se je na podlagi privolitve izvajala do njenega preklica.

**9. Informacija o pravici do vložitve pritožbe pri nadzornem organu**: Pritožbo lahko podate Informacijskemu pooblaščencu (Dunajska cesta 22, 1000 Ljubljana, E: [gp.ip@ip-rs.si](mailto:gp.ip@ip-rs.si), T: 012309730, W: [www.ip-rs.si](http://www.ip-rs.si))

**10.** **Informacija o obveznosti zagotovitve osebnih podatkov:** Zagotovitev osebnih podatkov je zakonska in pogodbena obveznost in je podlaga za izvajanje pogodbe o zaposlitvi. Posameznik mora te osebne podatke zagotoviti. V primeru, da posameznik ne posreduje osebnih podatkov, ki jih je potrebno obdelati za potrebe zaposlitve v Koroškem domu starostnikov (z izjemo osebnih podatkov, za katere je potrebno soglasje posameznika), podpis pogodbe o zaposlitvi in njeno izvajanje nista mogoča.

**11. Informacija o obstoju avtomatiziranega sprejemanja odločitev, vključno z oblikovanjem profilov:** Koroški dom starostnikov ne oblikuje avtomatiziranega sprejemanja odločitev v zvezi z osebnimi podatki, vključno z oblikovanjem profilov.